הוועדה המיוחדת לבחינת בעיית העובדים הזרים, כנסת 18, פרוטוקול מספר 59, 2011-07-13 09:30

יעקב כץ: שלום לכולם.

יעקב כץ: היום זו הישיבה האחרונה שלי לקראת סיום תפקידי בוועדה, אני לא יודע אם תהיה לנו ישיבה נוספת בנושא הקבלנים ובבעיית העובדים הזרים.

יעקב כץ: כאמור אני מסיים את תפקידי, בעזרת ה'.

יעקב כץ: אגב אני רואה בהחלטת הממשלה הישג גדול של המאמץ הגדול שלנו.

יעקב כץ: כולנו ירדנו קצת מהעצים בנושא והגענו למסקנות שאם אנחנו חפצים שהבנייה בארץ ישראל תתקיים, חייב כל אחד לוותר על משהו וללכת לכיוונים אחרים.

יעקב כץ: לצערי בנושא הבנייה אנחנו לא יכולים לומר...

יעקב כץ: כעת כשאנחנו יושבים כאן בחדר אני רוצה לספר לכם, סיפרתי כבר מספר פעמים שנפגשתי עם שר האוצר, חוץ מהפגישות שלנו הרגילות במשרדי משרד התעשייה, המסחר והתעסוקה ובמקומות אחרים סביב הנושא של דחיפת עובדים ישראלים, נפגשתי עם שר האוצר מספר פעמים לפני כשנתיים וחצי בשיחות רשומות ומתועדות, אמרתי לו שלהבנתי את המציאות, הבנה שאינה הבנה תיאורטית אינטלקטואלית, אלא הבנה מעשית בשטח, שמחירי הדירות ימשיכו לעלות מהסיבה הפשוטה כי הביקוש גדול מההיצע.

יעקב כץ: לצערי הרב בכל נושא של החוקים שראש הממשלה מנסה להעביר עכשיו, אני לא רואה בזה כפותר את הבעיה, מיד אני אסביר מדוע.

יעקב כץ: אני אומר שמאחר וזה נוגע לנו כדאי שנדבר על העניין בכמה מילים.

יעקב כץ: אני רוצה לומר שבהחלטת הממשלה בעניין הספציפי שלשמו התכנסנו היום, אפשר לומר שהצלחנו.

יעקב כץ: הצלחנו במובן שהעבודות הרטובות, שזכינו על השולחן שלנו, יחד עם כל הגורמים, כל המשרדים וכל הגופים הרלוונטיים שנתנו יד, לדחוף את העסק קדימה, אנחנו כבר עם שנים עשר – שלושה עשר קורסים.

מוטי שגיא: סיימנו 17 ושניים כרגע מתנהלים.

יעקב כץ: אני חושב שזו היתה מהפכה גדולה וצריך לתת קרדיט להתאחדות הקבלנים, להסתדרות, למשרד האוצר, למשרד התעשייה, המסחר והתעסוקה, למשרד הביטחון ולכל מי שהיה שותף לדבר הזה, גם למי שלא הפריע.

יעקב כץ: הצלחנו לגרום לכך שהיום יש לנו מאות פועלים עבריים בשטח, בוגרי צבא שהשתלבו בשטח.

יעקב כץ: זה אידיאל בפני עצמו.

יעקב כץ: לפי החלטת הממשלה ועל פי ההסכם שבין הקבלנים לבין הממשלה, הממשלה קלטה את זה והחליטה להשקיע בהסכם יותר כסף ומאמץ על מנת שבמקום 500 עובדים, שגיא מדבר על 1,000 בהחלטה האחרונה, אולי 2,000 עובדים בשנה.

יעקב כץ: כאשר מלווים אותם שלושה, שישה ושנים עשר חודש עוקבים אחרים לאורך הזמן בציר הזה.

יעקב כץ: הם עובדים בעבודות רטובות.

יעקב כץ: שורו הביטו וראו, לראות פועלים עבריים על הפיגומים זו חגיגה לעיניים - כמו ששר הרצפלד.

יעקב כץ: אני אומר שוב, לראות שוב עובדים ישראלים על הפיגומים, אני רואה בזה כשיא ההצלחה שלנו.

יעקב כץ: גם כשהממשלה מאשרת את העובדה שהיא הולכת לכיוון הזה, כשהמגמה בשנת 2016 להיות עם אלפי פועלים כאלה, בעזרת ה' עד אז אהיה ראש ממשלה ואומר כל בוקר שמע ישראל, עם ישראל צאו לעבוד על הפיגומים, לא צריך אתכם בכנסת.

יעקב כץ: מי שרואה בזה עבודה חשובה שיילך לעבוד על הפיגומים.

יעקב כץ: זה עניין אחד שיכול לפתור חלק אחד של הבעיה.

יעקב כץ: החלק השני של הבעיה, אני ציינתי אותה מספר פעמים ואני מבקש שתיקחו אותה לתשומת לב, התברר בשלוש השנים האחרונות שאני תמיד צודק, דעו שגם להבא אני אהיה צודק.

יעקב כץ: אמרתי לראש הממשלה וגם אמרתי על במת הכנסת, אמרתי את זה מספר פעמים רב, תקשיב, מר ברזאני, אתה איש הממשלה הבכיר ביותר, הצעיר ביותר, ולכן לך יש אחריות.

יעקב כץ: למרות ששמעת את זה הרבה, אני חוזר ואומר, כיוון שכפי שאישר ראש הממשלה, ולקח לו זמן לאשר כי בהתחלה לא הסכימו למה שאמרתי, המחסור בבנייה בארץ והביקושים שעומדים קרוב ל- 100,000 יחידות דיור.

יעקב כץ: היה זמן שצפינו שיהיה גירעון של 100,000 יחידות דיור, זה היה בשנת 1990 כשעבדתי עם אריק שרון בתור עוזרו לענייני התיישבות, אז בנינו כ- 120,000 יחידות דיור על חשבון הממשלה, בתקציב המדינה.

יעקב כץ: הוצאנו את התקציב, המחיר הגלובלי למתיישב או לקונה, כלל גם את מחיר הקרקע ההתחלתי, לא מחיר שהיה במכרזים 'סופר טנקר'.

יעקב כץ: כשאתה מוציא דירה במחירים ריאליים כולם רוצים את הקרקע כי אין דירות.

יעקב כץ: המחירים עלו באלפי אחוזים והגיעו לשמים.

יעקב כץ: מחיר הקרקע מהווה היום, תלוי באיזה מקומות, אבל במקומות היקרים בין 500 אלף למיליון שקל עוד בכלל לפני שהתחלת לבנות והתחלת בפיתוח.

יעקב כץ: אם רצית מרובע כבר הגעת ל- 1.4 מיליון.

יעקב כץ: כמובן שזה מחיר שזוגות צעירים לא יכולים לעמוד בו.

יעקב כץ: אמרתי בכנסת מספר פעמים שהמצב היום דומה למצב שהיה ב-1990 כשקלטנו את העלייה הגדולה מרוסיה.

יעקב כץ: כשיש גירעון במשפחה או בחברה או בעסק, עמית, תלמד ממני כי אני גם איש עסקים, מכניסים את היד לכיס ומוציאים כסף מהבית, אין בררה.

יעקב כץ: אתה לא אומר שאתה עושה תרגילים ומנסה לזרוק את הבעיה על אחרים, אתה חייב להוציא כסף מהבית ולומר שאתה הולך לבנייה תקציבית של 150 אלף יחידות דיור.

יעקב כץ: שהמדינה תוציא קרקעות בכל רחבי הארץ לקבלנים, הממשלה היא זאת שעומדת מול הקבלנים ולא המתיישב, והיא זו שמוכרת את הדירות במחיר פיקס וקובעת לקבלן את מחיר הקרקע ההתחלתי, אומרת לו מה היא משלמת עבור הבנייה ומגיעה להסכמים.

יעקב כץ: על ידי זה היא ממלאת את הארץ בדירות במטרה להוריד את המחירים.

יעקב כץ: אין אפשרות אחרת.

יעקב כץ: כל חוק שהממשלה תנסה להעביר, זה דבר שייקח חמש-שש שנים ובינתיים נוספים עוד 40-50 אלף דרישות.

יעקב כץ: יש לי לכם בשורה מאוד משמחת, כל חודש נכנסים לארץ כ- 2,000 מסתננים, ברוך ה', הם מגבירים את כניסתם לארץ כי זו ארץ זבת חלב ודבש.

יעקב כץ: אנחנו לא סיימנו את הגדר והמכשול, הם אולי יסתיימו בשנת 2013, עד אז החגיגה נמשכת בארץ ומגיעים עוד.

יעקב כץ: רק מתחילת החודש עד לרגע זה הגיעו כ- 1,000 מסתננים.

יעקב כץ: אם נכפיל את המספרים בששת החודשים זה יותר מ- 12,000.

יעקב כץ: אל תגיד לי לא, אני יודע שהמספרים מדויקים.

יעקב כץ: אם תוסיף למספר הזה את אלה שכבר נכנסו, אז יש עוד 5,000, כ- 17,000 בשנה זו ובשנה שעברה 14,000.

יעקב כץ: ברוך ה' וידעה הארץ את ה', כל אפריקה עוברת לישראל.

יעקב כץ: מר ברזאני, גם הם נכנסים לדירות, הם לא כמו המתנחלים שגרים באוהלים וקרוואנים וכמו הבדואים שגרים בצריפים, הם גרים בבתים.

יעקב כץ: הם נכנסים לבתים בדרום תל אביב וצפון תל אביב, לפרדס כץ, נכנסים לבתים באשדוד, לבתים בראשון לציון, הם נכנסים לבתים בערד, באילת.

יעקב כץ: נכנסים עשרה-חמישה עשר לדירה, הם נכנסים לבתים שהיו מיועדים לסטודנטים, לזוגות צעירים.

יעקב כץ: בכל שנה מדובר באלפי יחידות דיור וגם כך אנחנו בגירעון גדול.

יעקב כץ: לפי ההערכות והתכניות הצורך הוא ב- 42, 45 אלף יחידות דיור בשנה, תוסיף לזה את מספר הדירות שנלקחות על ידי המסתננים, הם כאמור נכנסים רק לדירות, לא לקרוואנים ולא בהתנחלויות.

יעקב כץ: תל אביב היא עיר הבירה שלהם.

יעקב כץ: אגב, שיעורם בעיר תל אביב מגיע לכ- 10% מכלל תושבי תל אביב, אני מדבר על המסתננים ולא על העובדים הזרים, מדובר גם על אנשים שהגיעו עם אשרה ונכנסו כחוק, 100, 110 אלף או יותר שהם גם מקבלי אשרה שנשארו כאן שלא כחוק.

יעקב כץ: יש לנו כאן מכל המינים והסוגים.

יעקב כץ: אני אומר שהמספר הזה שנכנס לארץ משפיע על מצב הדירות.

יעקב כץ: אין דירות, כשאין דירות במדינת ישראל, אמרתי לראש הממשלה, שכל התרגילים שהוא יעשה, אמרתי גם לשר האוצר, אמרו לי גם הפעם צדקת, המחירים לא יירדו.

יעקב כץ: רואים שאנשים יושבים על הגדר ולא קונים, המחירים לא יורדים, אני לא רוצה לומר שהמחירים עולים.

יעקב כץ: עמית, המחירים לא יורדים.

יעקב כץ: כדי שהמחירים יירדו צריך להגיע למצב שבו ההיצע גדול מהביקוש, זה דבר שאמרתי ולא קולטים אותו.

יעקב כץ: בשונה מכל המדינות, אמר לי חבר הכנסת חמד עמאר חבר הכנסת, אצל הדרוזים אם אין דירה אין חתונה.

יעקב כץ: שאלתי אותו "מה אתם עושים?" ענה "לא מתחתנים, דוחים את החתונה".

יעקב כץ: אצל הציבור החרדי אם אין דירה אין חתונה, אבל הם לא דוחים את החתונה, הם קונים דירה איפה שאפשר, בנהריה בקריית שמונה.

יעקב כץ: אם אין דירה, סלון, מקרר, מכונת כביסה אין חתונה, אבל כאמור כולם מתחתנים ובגיל 18-19, הם כל הזמן קונים, אין מציאות שלא קונים דירות במגזר הזה, כי הם מתחתנים.

מוטי שגיא: לא כל אחד רוצה לגור שם.

יעקב כץ: קונים כדי שיהיה נכס להשכיר אותו.

יעקב כץ: הקנייה נמשכת ואם כל הזמן קונים, שומרים על התנועה של הקנייה ומעלים את המחיר, אין מצב שלא קונים דירה.

יעקב כץ: אם המדינה לא מייצרת מספיק יחידות דיור, המצב לא ישתפר.

יעקב כץ: אנחנו נמצאים במצב שהביקוש וההיצע לא שווים.

יעקב כץ: עמית, אם הממשלה לא תחליט לעשות בנייה תקציבית, כפי שהיה עם קום המדינה ובשנות ה-90, ושתבנה 120 אלף יחידות דיור כשהיא מכניסה את היד לכיס בסכום של 13 מיליארד שיש בעודפים, אם היא לא תעשה את זה, לא תהיינה מספיק דירות ומחירי הדירות ימשיכו לעלות.

יעקב כץ: אומרים לי כאן שלא באתי לתת הרצאה בציונות, תתחיל לנהל את הישיבה כמו שאתה יודע.

יעקב כץ: אתם שמעתם מה שאמרתי, עמית, חשוב שתעביר את הדברים לבוס שלך שבשנתיים וחצי האחרונות כל מה שהתרעתי ואמרתי, גם במקרה הזה, רק הפתרון של בנייה תקציבית יעזור, אם לא תהיה בנייה תקציבית, אני לא רואה פתרון לבעיית הדירות בארץ.

יעקב כץ: המחירים ימשיכו לטפס כלפי מעלה ולזוגות הצעירים לא יהיה איפה לגור.

יעקב כץ: זאת הנקודה שרציתי לומר.

יעקב כץ: אחרי שדיברנו על העיקר אני אעביר את רשות הדיבור.

יעקב כץ: מי רוצה להציג את הסכם?

יעקב כץ: עמית, בבקשה.

יעקב כץ: אני שמח שאתה הולך להציגו כי אתה היית זה שייצג את הקו שאמר שהמתווה ייגמר בשנת 2011, אני שמח שהפה שעשה הוא הפה שמתיר.

יעקב כץ: יש לך את ההזדמנות גם להודות "מודה ועזוב ירוחם".

עמית סדן: ההסכם כולל שני נדבכים מרכזיים.

עמית סדן: הראשון נושא העובדים הזרים, השני הוא הפתרון לטוות הארוך בנושא של העובדים הישראלים.

עמית סדן: ההסכם הזה יצא מנקודת מוצא שבשינוי שהיה בשנה-שנתיים שעברו יש גידול מאוד גדול בהתחלות הבנייה.

עמית סדן: מאחר והממשלה רוצה לתמוך בגידול הזה ורוצה שדירות תיבנינה בקצב שהן נבנו עד עכשיו, ראינו - - -

יעקב כץ: יש לך מושג כמה התחלות בנייה היו במחצית הראשונה של 2011 ומהו הצפי למחצית השנייה של השנה?

עמית סדן: על פי הנתונים שאני מכיר אנחנו מדברים על 40,000 התחלות בנייה - - -

יצחק גורביץ: 42,000.

עמית סדן: קצב של 42,000.

יצחק גורביץ: כדי לסגור את הפער צריך הרבה יותר.

יעקב כץ: כל שנה אנחנו צריכים 40,000 - 42,000.

יעקב כץ: זאת אומרת שמדובר על גירעון של 100,000 ולכן לא פתרנו שום בעיה.

מוטי שגיא: אל מול הנתונים של הלשכה המרכזית לסטטיסטיקה לא פתרנו.

יעקב כץ: בשנים הקודמות נבנו פחות מ- 40,000, הגדלנו את הגירעון.

יעקב כץ: בעצם אנחנו נותנים פתרון עכשווי ולא פותרים את הגירעון.

יעקב כץ: אגב, אמרתי כבר מעל במת הכנסת שזה לא כולל את המסתננים, אתם לא מכניסים אותם לנתונים.

מוטי שגיא: נכון.

יעקב כץ: והם לא גרים באוויר, הם מגיעים לארץ.

יעקב כץ: בשנה שעברה הגיעו 14,000 ואם יגיעו גם השנה 14,000 זה יהיה בסדר גודל של העולים שמגיעים לארץ.

יעקב כץ: צריך להיערך לקליטתם.

יעקב כץ: מישהו אמר כמה דירות המסתננים תופסים כל שנה?

יעקב כץ: תהייה ישר, עמית.

עמית סדן: אני לא בצוות שמתעסק בבניין - - -

יעקב כץ: כמה דירות תופסים המסתננים כל שנה?

יעקב כץ: תגיד את המשפט הזה.

עמית סדן: אני לא בצוות שמתעסק בזה.

עמית סדן: אני לא זוכר כזה דבר.

קריאה: עשרה בדירה.

יעקב כץ: שישה, שבעה, עשרה.

יעקב כץ: גם זה לא בהכרח, כי יש גם זוגות ויש פחות.

יעקב כץ: אמרתי עשרה בדירה וזה המקסימום, יש שנכנסים שישה-חמישה ופחות.

גלעד נתן: יש גם דירות עם חמישה עשר.

יעקב כץ: יש של חמישה עשר ויש דירות עם זוגות או שניים שלושה, לא בכל דירה נמצאים חמישה עשר.

עמית סדן: לעניין ההסכם, בגלל הצורך שנוצר, בגלל הגידול הזה ומאחר ויש רצון לתמוך בגידול הזה לטווח הקצר אנחנו אמרנו שנאריך את המתווה הקיים, כלומר נדחה את המתווה הפוחת בשלוש שנים כך שלמעשה יישארו בארץ סביב ה- 8,000 עובדים בשלוש השנים הקרובות - - -

יעקב כץ: יש עכשיו 8,000 עובדים?

עמית סדן: עכשיו אין 8,000.

עמית סדן: מיד אני אגיע לעניין היישום - - -

יעקב כץ: אין עכשיו 8,000.

עמית סדן: עכשיו זה באזור ה- 5,600-5,700 בערך.

יעקב כץ: ה- 8,000 זה עם מה שראש הממשלה אמר שהוא מביא מבולגריה ורומניה?

עמית סדן: תאפשר לי לסיים, אני אגיע מיד לעניין היישום, זה נושא שהוא מורכב לעצמו.

עמית סדן: החלק השני הוא החלק של סיוע בקליטת עובדים ישראלים והכשרות מקצועיות.

עמית סדן: זיהינו כאן בעיה שנמשכת, אומנם מתבצעות הכשרות, אבל את בוגרי ההכשרות הקבלנים לא תמיד מעוניינים לקלוט, לא תמיד יש מספיק הכשרות, יש הגבלות בירוקרטיות כאלה ואחרות להכשרה באופן מאסיבי על ידי המדינה.

עמית סדן: אנחנו רואים שנקלטים גם עובדים ישראלים ללא ההכשרות של משרד התעשייה, המסחר והתעסוקה.

עמית סדן: לפי הנתונים של הלשכה המרכזית לסטטיסטיקה נקלטים עובדים ישראלים - - -

יעקב כץ: בסיורים שלנו אנחנו רואים ישראלים בעבודות הרטובות, עד היום ערכנו מספר סיורים, אני מרבה להסתובב בשטח, גם אתמול הייתי בשטח ואני רואה רק בוגרי עבודות רטובות יהודים ישראלים.

יעקב כץ: שמתי לב שכל מי שהיה בשטח הוא בוגר הקורסים.

עמית סדן: אני לא יודע לאן לקחו אותך.

יעקב כץ: אני יכול לומר לך שהאמת היא כזאת, אתה צודק בדבר אחד והוא שביהודה ושומרון אנחנו בונים בלי עין הרע הרבה בתים, שם ערבים ויהודים עובדים כאיש אחד שכם אחת לבנות את הארץ המובטחת, ברוך ה' כאן אתה גם רואה הרבה ישראלים בוגרי ישובים שעומדים על הפיגומים ובונים.

יעקב כץ: יש מקומות שרק ישראלים, זאת תופעה שמבחינה אידיאולוגית רואים אותה יותר ביהודה ושומרון מאשר ברחבי הארץ.

יעקב כץ: סליחה שהפרעתי.

עמית סדן: מנתוני הלשכה המרכזית לסטטיסטיקה ניתן ללמוד שיש עשרות אלפי עובדים ישראלים - - -

יעקב כץ: אני מסכים איתך.

עמית סדן: זה לא ממש משנה לי.

עמית סדן: אני לא חושב שעשרות אלפי העובדים עברו הכשרות של משרד התעשייה, המסחר והתעסוקה.

עמית סדן: בסיורים פגשנו עובדים שלא עברו הכשרות.

יעקב כץ: כשמדובר בישראלים אתה צודק, אבל לא יהודים.

יעקב כץ: יהודים הם רק אלה שעברו את ההכשרה.

עמית סדן: לי זה לא אכפת.

יעקב כץ: לי זה כן אכפת ולכן אמרתי שאני רוצה לראות יהודים על הפיגומים.

עמית סדן: אם ייכנסו יהודים זה מצוין, גם אני הייתי רוצה.

עמית סדן: יש מצוקת כוח אדם, בין אם אלה יהודים או ערבים, זה לא ממש משנה.

עמית סדן: בגלל הקושי שיש לקבלן לקלוט את העובד בהתחלה, כשהוא לא מכיר, לא יודע לעבוד, ובעצם הוא עדיין לא מנוסה על הפיגומים ותפוקתו נמוכה, בתקופה הזאת הקבלן יקבל השתתפות בשכר העובד וכך הוא יוכל לקלוט אותו באופן פשוט יותר.

עמית סדן: הוא יוכל להעביר אותו הכשרה בין אם זה דרך ההכשרות של משרד התעשייה, המסחר והתעסוקה ובין אם הוא ירצה שהיא תהיה באמצעות הכשרה אחרת או בשטח, למעשה כל דרך שהקבלן ימצא לנכון.

עמית סדן: אז במשך 21 חודש הוא יקבל סיוע בשכרו של העובד עד שהעובד הזה יהיה בעל תפוקות מלאות ויוכל לתת את התפוקות הנדרשות ממנו.

עמית סדן: אם אנחנו מסתכלים בראייה ארוכת טווח, העובדים האלה לצד עובדים אחרים שנקלטים בדרכים אחרות אמורים לתת את המענה בטווח הארוך.

יעקב כץ: בשנים 2012-2013 לא תהיה ירידה.

עמית סדן: לא תהיה ירידה, אנחנו מעלים את המצב ממה שקיים היום - - -

יעקב כץ: אגב, המתווה היורד יתחיל מ- 2013 בהערכה ובבדיקה, כלומר אם המצב שוב לא יהיה סביר אז תהיה קיימת האפשרות להאריך, או למשל אם יהיו המון ישראלים שייכנסו - - -

עמית סדן: הממשלה תמיד יכולה לעשות מה שהיא רוצה, אבל נכון לעכשיו התכנית שהצגנו, בהסכמה מלאה עם התאחדות הקבלנים, אומרת שבשנת 2016 ייצא מכאן אחרון העובדים הזרים.

עמית סדן: לעניין היישום, אתה שואל למה היום יש 5,500 עובדים ולא 8,000, עובדים זרים, אני יודע שאתם מודעים שיש תיווך שלא כחוק, אנחנו מאמינים שזה כוח מניע מאוד גדול מאחורי כל הרצון להביא לכאן עובדים זרים.

עמית סדן: אנחנו רואים בזה תופעה מכוערת ובזויה שאנחנו בתור מדינה לא מוכנים לקבל.

עמית סדן: משהו מאוד חשוב שהיה בהסכם וגם בהחלטת הממשלה הוא שהמדינה תהיה אחראית על הבאתם, המדינה בעצם תחליט על אופן העובדים הזרים.

עמית סדן: המדינה תפקח, באמצעות מנגנון שייקבע על ידה, על כל נושא העובדים הזרים, היא תחליט מאילו מדינות הם יגיעו תוך ידיעה שהם חייבים להיות עובדים מקצועיים.

יעקב כץ: 'מדינה' זה דבר מאוד מאוד כולל.

יעקב כץ: מי זו המדינה, בנימין נתניהו עצמו?

יעקב כץ: הוא סופר-טנק כי הוא מביא בעצמו.

יעקב כץ: הוא מביא גם את העובדים, הרי הוא נסע לבולגריה וחתם, נסע לרומניה וחתם.

עמית סדן: יש צוות בין משרדי בראשות רשות האוכלוסין, ההגירה ומעברי הגבול - - -

יעקב כץ: המילה מדינה היא מילה כוללת.

עמית סדן: יש צוות בין משרדי שמונה בהחלטת ממשלה, הוא מונה גם על ידי ממשלות קדומות בעניין החקלאות וכעת אימצנו אותו לצורך ההחלטה הזאת.

עמית סדן: הצוות בראשות רשות האוכלוסין, ההגירה ומעברי הגבול, אנחנו, משרד המשפטים, משרד חוץ, משרד התעשייה, המסחר והתעסוקה - - -

יעקב כץ: כמו שאתם אומרים יש כבר הרבה התחלות בנייה וחסרים פועלים, אז צריך לקיים ישיבות דחופות מאוד כדי להביא עובדים.

עמית סדן: עשינו כמה ישיבות לפני זה, אבל ישיבה אחת - - -

יעקב כץ: הבולגרים יודעים לעבוד כמו הסינים?

יעקב כץ: אתם מוכנים לקלוט אותם?

עמית סדן: אם אנחנו עושים את האיזונים בין השיקולים של הרצון ומה הכי טוב לקבלנים לבין שיגיעו לכאן עובדים שלא שילמו דמי תיווך, עובדים שיעזבו בזמן ויעשו את הכל והכל יתנהל כשורה, אנחנו מעדיפים - - -

יעקב כץ: גם אנחנו נשמח כאן שיהיו 100 אלף עובדים ישראלים ולא ייכנס לכאן אפילו עובד זר אחד.

עמית סדן: אנחנו נביא עובדים זרים, אנחנו נביא אותם בצורה שנוכל לחיות איתה.

עמית סדן: אנחנו, זה בעיקר רשות האוכלוסין, ההגירה ומעברי הגבול שמאוד מאוד שמה את הרגל על הדבר הזה ורוצה שהבאת העובדים...

עמית סדן: אהרון ברזאני יציג את זה טוב יותר.

עמית סדן: גם אנחנו רוצים שהבאת העובדים תיעשה בצורה נקייה, זה גם יפתור לנו הרבה בעיות בעתיד כי ברגע שמגיעים עובדים בצורה לא נקייה ומשלמים דמי תיווך לא חוקיים אנחנו נתקלים בהרבה מאוד תופעות אחר כך, אחר כך גם יהיו לחצים להביא עובדים זרים.

עמית סדן: אם נסכם את הכסף שקנו בהבאה עם דמי תיווך לא חוקיים של מספר העובדים, אנחנו מגיעים למיליוני דולרים.

יעקב כץ: אותי מאוד מאוד לא מעניין, מעניין אבל בפרופורציות.

יעקב כץ: אותי יותר מעניין שהבתים ייבנו כאן ושלזוגות צעירים יהיה כסף לקנות.

יעקב כץ: אני לא משטרת המחשבות ולא משטרת ההוא.

יעקב כץ: אני רוצה לומר לך שבהוצאת הלעז שמישהו מרוויח כחוק או שלא כחוק, לא שמעתי על גוף אחד כזה.

יעקב כץ: לא מצאתי שבתי הסוהר מלאים כמו בסוריה עם 15 אלף אנשי חברות כוח אדם שיושבים בכלא על הבאת אנשים שלא כחוק.

יעקב כץ: לא שמעתי על זה.

יעקב כץ: אתה יכול להצביע על אחד-שניים?

יעקב כץ: זה הוצאת שם רע והוצאת לעז.

יעקב כץ: ברוך ה' אנחנו מדינה קפיטליסטית ולא קומוניסטית, אנחנו מדינה עם שוק חופשי, גלעד נתן היה רוצה שתהיה מדינה קומוניסטית ואני בעד מדינה פתוחה כמו אמריקה.

יעקב כץ: במובן הזה אני אוהב לראות אנשים מרוויחים ולא אכפת לי שירוויחו מיליונים.

יעקב כץ: כמובן שהכל הכל לפי החוק.

יעקב כץ: אני אמרתי שאני יושב כאן בוועדה, תיגש למרכז המחקר והמידע של הכנסת ותבדוק מי הם חברות כוח האדם, כמה חברות כאלה קיימות, כמה פועלות בשטח להבאת עובדים, כמה מהם הועמדו לדין, כמה נשפטו וכמה נכלאו.

יעקב כץ: אחרי שתבוא עם המחקר הזה, אני אומר לך שתוכל למנות על כף יד אחת את האנשים.

יעקב כץ: הכי קל להגיד על יהודים שהם שוחטים נוצרים לפסח ואחר כך הורגים שישה מיליון אנשים.

יעקב כץ: אני יושב בוועדה וביקשתי נתונים, מדובר על מאות חברות שעוסקות בזה, אבל לא שמענו שזו חבורת פשע.

יעקב כץ: אתמול דיברו בתקשורת ששני ארגוני פשע עשו שלום ביניהם, שירזי ואבוטבול, לא שמעתי שהיה שם מישהו מחברות כוח האדם שנכלל באחד מארגוני הפשע.

יעקב כץ: זורקים מילים.

גלעד נתן: היושב ראש, נסגרו עשרות חברות.

יצחק גורביץ: אנחנו לא מייצגים אותם.

יצחק גורביץ: אנחנו עובדים עם האנשים האלה.

יצחק גורביץ: אי אפשר להכפיש.

יעקב כץ: גלעד, בישיבות האחרונות, עם ניצן הורוביץ יהיה לך הרבה יותר קל, הוא יגיד שכולם פושעים.

יעקב כץ: אני אומר שוב, עמית, בצבא כשהולכים ליעד, כך למדנו כשאני הייתי בסיירת, הולכים למטרה.

יעקב כץ: כשאני הגעתי לכאן ידעתי שהמטרה היא בתים, בתים, בתים, בתים לזוגות צעירים, בתים, בתים, בתים, כל הדברים צריכים להיות מכוונים למטרה הזאת.

יעקב כץ: לוקחים אלפי מטרות משנה ועושים מהם את העיקר.

יעקב כץ: העיקר שירוויחו ושהשכר יהיה כזה, רק דבר אחד חסר.

יעקב כץ: הצלחנו לעלות ל- 9,000 ברוך ה' וחברות כוח האדם מוכפשות ובתים אין.

יעקב כץ: צריך להחליט מהו העיקר ומהו משני.

יעקב כץ: המטרה של האוצר זה לא לדאוג שההוא לא ירוויח.

יעקב כץ: מתוך הדברים שלך, דיברת על זה חצי מהזמן.

יעקב כץ: המטרה היא איך יש כאן דירות, זו המטרה.

יעקב כץ: המטרה שתהיינה דירות לזוגות צעירים, זאת צריכה להיות המטרה שלכם.

יעקב כץ: אנחנו מאבדים את המטרה.

יעקב כץ: המטרה היא לא לבטל, אני לא אוהב שמוציאים שם רע לחברות בכלל ולחברות כוח אדם.

יעקב כץ: זה לא העיקר.

יעקב כץ: בואו נראה איך ראש הממשלה מביא לכאן עובדים - - -

גלעד נתן: הקריטריון - הוא קולט אותם עם הכשרה מחוץ לארץ ולא רק את היכולת שלהם לשלם עשרות אלפי דולרים – אם אתה מביא פועלים טובים.

גלעד נתן: הביאו לכאן אנשים מסין ששמענו שהם בוחרים את הצוותים בנפרד, כשתחקרו את האנשים בנפרד התברר שהגיעו אנשים מהכפרים שלא ראו בחיים שלהם בניין.

גלעד נתן: כשאתה עושה את הפיקוח דרך המדינה ומביא את האנשים בצורה מסודרת והקריטריון הוא לא כמה עשרות אלפי דולרים - - -

יעקב כץ: גלעד, רוצים שהמצב יהיה טוב.

יעקב כץ: הסינים שעובדים כאן עושים עבודה שהקבלנים לא יכולים לוותר עליה.

יעקב כץ: יצחק גורביץ, אפשר לוותר עליהם?

יצחק גורביץ: אפשר לשים את הסינים בכל דבר אחר, אני רק מציע לא ללכלך את כל העולם כמו שאנחנו נזהרים לא ללכלך אחרים - - -

אהרון ברזאני: גם אותנו מלכלכים.

יעקב כץ: זאת הבעיה שלנו.

יעקב כץ: אני בכוונה הגבתי בצורה חריפה - - -

עמית סדן: אנחנו לא מלכלכים.

יעקב כץ: אני נגד.

יעקב כץ: אהרון ברזאני צודק.

יעקב כץ: אני חושב שזו עבודת קודש ברורה.

יעקב כץ: הצלחנו לקדם כמה דברים, אני גם לעמית נתתי ציון לשבח, הוא ואני שותפים בכירים בעסק הזה.

יעקב כץ: הצעתי לו לבוא לשבת אצלי בוועדה, אחרי שנתיים שהוא אמר כל הזמן לא, לא, לא, זה כן ייגמר בשנת 2011 ולא יהיה כאן סיני אחד, ועכשיו הוא בא ואומר שבשנת 2012 יהיו, בשנת 2013 יהיו, בשנת 2014 בטח יחטפו את עמית סדן לנהל את חברת הגז העתידית עם שכר 400-500 אלף שקל לחודש.

יעקב כץ: הוא מוכשר במשרד האוצר.

יעקב כץ: לא בטוח שאתה תהיה עד 2014 במשרד האוצר.

עמית סדן: סביר להניח שאני לא אהיה כאן.

יעקב כץ: עמית, אני אתגעגע אליך מאוד מאוד.

יעקב כץ: אני רוצה לומר, אמרתי לך תמיד שהדבר היפה שאתה מייצג כאן - - -

עמית סדן: אנחנו התחייבנו עד סוף 2011 להביא לכאן עובדים.

יעקב כץ: מה שנאמר ברדיו שבולגרים ורומנים הם העובדים, זה הכיוון?

עמית סדן: הכיוון של הצוות הבין משרדי שישב על המדוכה ובחן את הדברים והגיע למסקנה שעם סין לא נוכל להגיע לשום פיקוח על הדברים האלה, הגענו למסקנה שבשלב הראשוני נפנה לבולגריה, רומניה וסרילנקה שיש לנו כבר קשר איתם - - -

יעקב כץ: ההבנה היא שצריך לבנות אז צריך להביא אותם.

אהרון ברזאני: זה בשלב הראשון, בשלב הבא יכנסו ממדינות אחרות.

יעקב כץ: אני אחכה למצב שיהיו מספיק ישראלים בענף ולא נצטרך בכלל להביא אותם.

יעקב כץ: זו השאיפה של כולנו לראות ישראלים בענף, כל מי שיכול, אבל גם לראות פועלים יהודים בשטח וגם ערבים, לראות את אחינו בני ישראל עובדים.

יעקב כץ: יש מישהו שרוצה להוסיף על ההסכם הזה?

מוטי שגיא: עולים הרבה סימני שאלה.

מוטי שגיא: דיברת לגבי ההכשרה, אולי יצחק גורביץ, כיצד תהליך ההכשרה יהיה?

מוטי שגיא: אם עובד נופל מפיגום הרי המשרד שלנו יצטרך לחקור את המקרה וישאלו איך הכשירו אותו.

מוטי שגיא: דבר נוסף צריך - - -

עמית סדן: כל העובדים שעובדים עכשיו עברו הכשרה?

מוטי שגיא: זאת הבעיה.

מוטי שגיא: לכן אם קורה משהו, מישהו צריך לשלם את הדין וזה יהיה האוצר כי זו ההחלטה שלכם.

עמית סדן: אני לא מדבר על העובדים האלה, העובדים שכבר נמצאים על הפיגומים.

מוטי שגיא: לכל עובד ישראלי אתה צריך גם להראות אופק קידום, אתה לא יכול להגיע לקורס מנהלי עבודה כשאין לך סוג 3, סוג 5.

מוטי שגיא: יש כאן תהליך, יש כאן תכנית מסודרת, חייב להיות פיקוח של משרד התעשייה, המסחר והתעסוקה, הכשרה מקצועית.

מוטי שגיא: יש תכניות מסודרות.

מוטי שגיא: לנו אין בעיה שהקבלנים יכשירו ובתנאי שהם יעמדו בכל אמות המידה הנדרשות, תכנית מסודרת, פיקוח מקצועי מסודר.

מוטי שגיא: אני לא מוצא תשובות לדברים האלה.

מוטי שגיא: לטעמי זה חוסר אחריות.

מוטי שגיא: יש כאן כל מיני החלטות, מה יקרה עכשיו בשנת 2016, לא יהיו לך לא זרים ולא ישראלים כי הזרים יוצאו, הישראלים ינטשו כי לא מראים להם אופק קידום, לא מראים שלבים מקצועיים, לא מראים שום דבר.

מוטי שגיא: מי בכלל מבטיח שהם ישרדו לטווח הארוך בענף הזה?

מוטי שגיא: העובדים הישראלים שאתה מכשיר אותם, אני לא יודע איך ונשמע כיצד, אבל כשזה נעשה בצורה לא מסודרת ובלי קידום ובלי שלבים מקצועיים.

מוטי שגיא: אני לא יודע איזו אחריות תיפול כאן.

יעקב כץ: אתה מדבר כעת כלפי התאחדות הקבלנים?

מוטי שגיא: אני לא מדבר כרגע על התהליך הרגיל.

יעקב כץ: כלפי מי אתה מפנה אצבע מאשימה?

מוטי שגיא: כלפי התאחדות הקבלנים ואולי גם כלפי האוצר, כי יש כאן שיתוף פעולה עם כל מיני החלטות ואני לא יודע אם נתנו את הדעת על כל ההיבטים המקצועיים.

שטרית: אני אגיד לך מה העניין, בראשית הדברים כנראה לא עירבו את האגף להכשרה מקצועית.

מוטי שגיא: אני בטוח שלא עירבו.

שטרית: יכול להיות שכאן זה מעשה חלמאי.

שטרית: הייתם צריכים לשתף את האגף - - -

יעקב כץ: ההחלטה היא קודם עובדים - - -

שטרית: מדובר על שלושה חודשים ראשונים של הפרויקט הזה, בשלושה החודשים הראשונים צריכה להיות הכשרה שהעובד צריך לעבור אצל הקבלן - - -

מוטי שגיא: לא.

מוטי שגיא: הקבלן יחליט איך יכשירו אותו.

שטרית: לא.

מוטי שגיא: זה מה שהוא אמר.

מוטי שגיא: בוא נשמע את הדברים.

יעקב כץ: יצחק גורביץ, אתה שמח יותר משהיית שמח לפני שנה?

יצחק גורביץ: כן.

יצחק גורביץ: בפירוש.

שטרית: למה באמת לא עירבתם כאן את ההכשרה המקצועית?

יצחק גורביץ: אנחנו התאחדות הקבלנים - - -

יעקב כץ: קודם כל התקדמנו, קודם כל יש החלטת ממשלה, הקורסים ממשיכים.

מוטי שגיא: התהליך הרגיל ממשיך, אם הבנתי נכון, אין כאן שום שינוי.

מוטי שגיא: אתם בניתם מערכת מקבילה.

מוטי שגיא: לגבי המערכת המקבילה של הכשרה אין תשובות כאן.

מוטי שגיא: אולי אפשר לקבל.

עמית סדן: אנחנו כבר היום רואים שנכנסים עובדים ישראלים לענף ללא קשר להכשרות, נכנסים אומנם אנשים גם עם הכשרות, וזה טוב, יפה ונכון ומבורך.

עמית סדן: אנחנו רואים לפי נתוני הלשכה המרכזית לסטטיסטיקה שנכנסים עובדים, יוצאים עובדים, בעבודות רטובות רואים גם ישראלים.

יצחק גורביץ: לא בעבודות הרטובות.

יצחק גורביץ: תענה.

עמית סדן: זה העניין.

עמית סדן: אני לא יכול לבוא עם נתוני הלשכה המרכזית לסטטיסטיקה, אולי בדיון הבא.

יעקב כץ: אתה בוודאי מדבר על אלה שהוכשרו אצלנו.

עמית סדן: כמו שמביאים היום עובדים ישראלים חדשים שעוברים הכשרה, הם גם יכולים לא להעביר אותם הכשרה.

עמית סדן: זה השיקול של הקבלנים.

עמית סדן: הקבלן, אם הוא רוצה עתודה ניהולית, אני מניח שהקבלנים רוצים איזו עתודה ניהולית אצלם, אם תרצו עובדים מקצועיים הם יעבירו אותם קורסים.

מוטי שגיא: יש להם בתי ספר?

מוטי שגיא: איך הם יכשירו אותם?

מוטי שגיא: מה זה שהם יעבירו אותם קורסים?

יצחק גורביץ: בית ספר בטוח שיש, למשרד התעשייה, המסחר והתעסוקה היה בית ספר?

יצחק גורביץ: ממתי משרד התעשייה, מסחר ותעסוקה - - -

יעקב כץ: הוא מעיר כאן הערה.

יצחק גורביץ: כל הטענה שלנו כלפי הישראלים הייתה שהמדינה הרחיקה את ידיה מנושא של הכשרת ישראלים, לא רק בעבודות רטובות אלא גם בהפעלת ציוד מכאני הנדסי כי בית הספר נעורים נסגר, גם בעבודות רתכות, גם בהפעלת עגורנים.

יצחק גורביץ: מזכירים כאן קורס מנהלי עבודה, הוא מזכיר סוג 4 ו- 5, אלו דברים שהיו נכונים לפני עשרים שנה.

יצחק גורביץ: המדינה שמטה את ידיה ועכשיו המדינה כועסת למה אנחנו רוצים לקדם את הנושא הזה.

יצחק גורביץ: ראשית כן אפשר להשיג - - -

יעקב כץ: אנחנו רוצים לקדם את הנושא הזה - - -

יצחק גורביץ: ביחד עם האוצר ויחד עם מרכז ההשקעות.

יעקב כץ: כשהתאחדות הקבלנים אומרת שאין לה אנשים שעוסקים במכניקה, אין מנהלים, אין רתכים - - -

יצחק גורביץ: לגבי עבודות רטובות דיברנו, אין לי מנהלי עבודה, אין לי הנדסאי בניין, אין בהשכלה הגבוהה כמעט סטודנטים שניגשים למסלול של מנהלי - - -

יעקב כץ: כשישבת בהתאחדות הקבלנים עם האוצר הדברים האלה עלו?

יצחק גורביץ: ראשית ההסכם הזה מתמקד בעבודות רטובות, ביתר הדברים אנחנו במגעים ובניסיון לפתור.

יצחק גורביץ: אתן לך דוגמה, יש מחסור עצום של מפעילי עגורנים, מפעיל עגורן הוא אחד אבל הוא משבית אתר שלם, אם אני אצליח להפעיל עגורן אחד, מנוף אחד בשתי משמרות יש לי אתר שירוץ יותר.

יצחק גורביץ: חסרים לנו.

יצחק גורביץ: משרד התעשייה, המסחר והתעסוקה לא עושה את זה.

יצחק גורביץ: העניין הזה לא בא מצד התאחדות הקבלנים, בזה אני אפילו לא ארחיב, זה לא בא מאיתנו - - -

יעקב כץ: בנושא הזה בעצם מוטי שגיא היה צריך לשבת, הוא היה שואל אם רוצים לקדם את הבנייה מה חסר, מה אין במדינה, באילו תחומים לא מכשירים היום.

יעקב כץ: היה שומע ופונה לאוצר ואומר 'אתם רוצים לקדם את זה, בואו נתחיל להכשיר במקצועות האלה', אבל הכול נעשה טלאי על גבי טלאי.

מוטי שגיא: אמרתי לך שבשנת 2016 לא יהיו לא זרים ולא ישראלים.

יעקב כץ: מוטי שגיא, אתה כועס.

יעקב כץ: תמיד שמרת על קור רוח.

יעקב כץ: הנקודה שמוציאה אותך מכליך היא שבכל ההחלטות לא שיתפו אתכם בסוד ולא שמעו את דעתכם, לא לצורך הכבוד, אלא איך באמת מקדמים את העניין.

מוטי שגיא: הדברים האלה יובאו לידיעת המנכ"ל, הם יעלו.

יצחק גורביץ: בכל מקרה, הכוונה כן לקדם באופן יותר מהיר מסלולי הכשרה מתאימים.

יצחק גורביץ: הנושא הזה משתלב אפילו עם הדחיפה של משרד האוצר - - -

יעקב כץ: הפעלת ציוד מכאני כבד, ללא ספק תסכים שחייבים הכשרה ולא ניתן לעלות - - -

יצחק גורביץ: זה לא קשור להסכם.

יעקב כץ: עמית, האם באיזה מקום עלה בדעתכם לבדוק איך נושא הבנייה יהיה מושלם?

יעקב כץ: הרי יש רפרנטים שיושבים בכל מקום, הוא מצביע על כך שהיו קורסים במדינה למפעילי ציוד מכאני כבד ובלימודי ניהול בעבר, היום שראש הממשלה עומד ומפעיל חוקים כשהמצב מתפוצץ ואין דירות לזוגות צעירים והמחירים מגיעים לשמים, האם עלה באיזה מקום שהקורסים האלה יחודשו?

עמית סדן: זה בהחלט עלה בדיונים שהיו לו עם יצחק גורביץ.

עמית סדן: אגב עניין ההסכם, למרות שזה לא היה נושא ההסכם, לנו זה היה ברור, לכולנו.

עמית סדן: הדבר הזה הועלה וניסינו לבדוק את הבעיה.

עמית סדן: אני חושב שעל זה משרד התעשייה, המסחר והתעסוקה אחראי.

עמית סדן: אני לא אחראי להכשרות האלה.

יעקב כץ: הוא אמר שהוא סגר את הקורסים למכניקה, אולי בגלל שאין לו כסף - - -

מוטי שגיא: אבל הקורסים האלה מתנהלים.

מוטי שגיא: יש קורסים למפעילי ציוד - - -

יצחק גורביץ: יש מחסור - - -

יעקב כץ: תסביר באופן מדויק.

יעקב כץ: אתה אומר שאין קורסים או יש קורסים ויש מחסור.

יעקב כץ: תגיד שאין מספיק קורסים, אני חשבתי שלא מתקיימים הקורסים.

יצחק גורביץ: אני לא רוצה להיכנס בין משרדי הממשלה.

יצחק גורביץ: תפקידי למנות את הבעיות.

יצחק גורביץ: יש מחסור, אנחנו מזהים צורך להכשרות האלה.

יצחק גורביץ: ההסכמים הקיבוציים החדשים נותנים מענה לכל קידום העובד, אנחנו גם בונים את הדרגות שיתאימו לעובד גם עם אופק קידום ואפשריות דילוג בין דרגת עובד למנהל עבודה.

יצחק גורביץ: זאת אומרת שהדברים נבנים ברציונאל, לפחות מבחינתנו מבחינת ההסתדרות.

יצחק גורביץ: יתרה מזאת, גם בתכניות של הכשרת ישראלים, גם בתכניות המופיעות כאן בהסכם, המסמכים שעמדו במשא ומתן מולנו אלו אותם מסלולים שיש להם זיקה להסכם הקיבוצי, לשכר העובד ודרגתו.

יצחק גורביץ: הרי אי אפשר להפלות לטובה או לרעה עובד, לא בגלל שהוא בתכנית מסוימת הוא צריך לקבל יותר מאחד שנמצא באתר.

יצחק גורביץ: הדברים האלה נשקלים.

יצחק גורביץ: בעניין שלושה חודשי הכשרה, זה הכרחי, זה התבצע, זה יהיה.

יצחק גורביץ: לא נכניס שום עובד לאתר בלי שהוא יקבל הכשרה, זה לא בטיחותי, זה נכון.

יצחק גורביץ: יתרה מזאת – כשאתה עושה הכשרה אתה עושה משהו אוניברסאלי שהעובד יכול כרגע לשמש חברה כזאת ואחר כך לדלג לחברה אחרת.

יצחק גורביץ: מבחינתנו זה הכרחי.

יצחק גורביץ: להסכם הזה יש שני שלבים מבחינת ההכשרה - - -

יעקב כץ: תאמר לי אובייקטיבית, כרגע אתה יושב מול מי שיכול להכריע מחר, אתם באתרים, ברוך ה' הממשלה הוציאה הרבה קרקעות במכרזים לבנייה, אני מניח שקבלנים קיבלו את המכרזים, מה מצב העובדים בשטח היום?

יעקב כץ: חסרים?

יצחק גורביץ: זה מה שעמית אמר בתחילה, מספר התחלות הבנייה עלו, אבל משנת 2009 לא רואים עלייה, אולי טיפה ירידה בסיומי בנייה - - -

יעקב כץ: סליחה שאני מפריע לך.

יעקב כץ: כשאתה מדבר על התחלות בנייה, הכוונה היא גם לאישורים להתחלת עבודות עפר?

יצחק גורביץ: התחלות בנייה נספרות החל מהרגע שהטרקטור מתחיל לחפור בשטח – זו התחלת בנייה וכך סופרים בלשכה המרכזית לסטטיסטיקה.

יעקב כץ: לא מרגע אישור הבנייה, רק מהרגע שהטרקטור עולה לשטח.

יצחק גורביץ: מהרגע שהטרקטור מתחיל לחפור.

יעקב כץ: מבחינת המחסור בעובדים, בכמה זה מתבטא?

יצחק גורביץ: קרוב ל- 40-42 אלף יחידות דיור, מול המספר הזה, צריך לשקלל קצת את הפלסטינים, עדיין יתכן איזה פער.

יצחק גורביץ: כמובן שזה מסייע מול המציאות של סיומי בנייה שהולכים ומסתיימים.

יצחק גורביץ: אם אתה מסתכל, מסיימים פחות - - -

יעקב כץ: אני אשאל שאלה אחרת.

יעקב כץ: כמה בעזרת ה' עומדות להסתיים דירות ב- 2011, לאורך כל השנה?

יצחק גורביץ: נניח שנמצאים כל העובדים וכולם עובדים, אנחנו כן נצליח להגיע ל- 40 אלף יחידות - - -

יעקב כץ: בשנת 2011?

יצחק גורביץ: אני לא רוצה להגיד.

יעקב כץ: אתם מונים בזה גם את 5,000 יחידות דיור שנבנות היום ביהודה ושומרון?

יצחק גורביץ: כן.

יצחק גורביץ: כל מה שנספר מבחינת התחלות בנייה, ברור.

יעקב כץ: כולל הבנייה בישוב היהודי ביהודה ושומרון, לא כולל הישובים הערביים ביהודה ושומרון.

יצחק גורביץ: כל מה שנספר בהתיישבות היהודית ביהודה ושומרון, זה נקרא מחוז ירושלים ומרכז.

גלעד נתן: בנו כאן מסלול אחד, הוא לא אמור לבוא על חשבון המסלול שאנחנו עובדים איתו כל הזמן.

גלעד נתן: כלומר, זאת אומרת שזו צריכה להיות הכשרה שהיעוד שלה לא רק להכשיר עובדים לפיגומים אלא זו הכשרה לטווח הארוך.

גלעד נתן: הכשרה שתכשיר את הדור הבא גם של מנהלים.

גלעד נתן: בנוגע למחסור של קורסים של צמ"ה (ציוד מכני הנדסי), ברור לי שיש מחסור, אבל אי אפשר לסגור את כל המכללות של משרד המסחר והתעשייה והתעסוקה ולהגיד 'שוק חופשי' ואז מהצד השני בשוק החופשי אתה צריך להוציא מכרז שלא מתאים למפעיל לעשות קורס צמ"ה בכסף הזה, הוא רוצה יותר ואז העסק הזה נגרר חצי שנה-שנה וצריך שוב להוציא מכרז.

גלעד נתן: זה לא יקרה, פשוט לא יקרה.

גלעד נתן: הטענה שלי פשוטה, משרד התעשייה, המסחר והתעסוקה בארבע מכללות לא יכול להעמיד מספיק קורסים כאלה.

גלעד נתן: אם בשוק הפרטי אין מספיק עניין לפתוח את הקורסים האלה, כנראה שלסגור, כמה מכללות סגרתם?

מוטי שגיא: סגרו שלוש מכללות.

גלעד נתן: סגרו שלוש מכללות, הפריסה הארצית נפגעה, לא יהיו קורסים כאלה.

גלעד נתן: יש לכם גורם פרטי שיכול לעשות קורסים של צמ"ה, תביאו ונראה איך מקבלים את זה.

יצחק גורביץ: אני אגיד איך, מבחינת צמ"ה יש כבר חברות שהתחילו בעצמן להפעיל את הקורס הזה, אנחנו מנסים לארגן קורסים נוספים, בעיקר בנושא של העגורנים כי זה ממש על תקן פשע כלכלי, יש לך למטה פועלים שממתינים ואין לך מפעיל מנוף - - -

יעקב כץ: כמה עגורנים אתם מפעילים בשנה?

שגיא מוטי: מדובר בכמה עשרות, יש לנו לפחות שלושה בתי ספר שמכשירים מפעילי עגורנים.

יצחק גורביץ: זה לא מספיק, צריכים לפחות מאתיים.

יעקב כץ: אם היו עוד מאתיים אז האתרים יעבדו יום ולילה?

יצחק גורביץ: כן.

יצחק גורביץ: לפחות בשתי משמרות.

יצחק גורביץ: אם אתה לא גר באזור מגורים אז יותר, כי באזור מגורים יש לך מגבלה שאומרת שניתן לעבוד משבע בבוקר עד שבע בערב.

מוטי שגיא: אני רוצה לומר שלנו אין שום התנגדות שחברות הבנייה, שלום אמר את זה לפחות בשתי ישיבות קודמות, שהקבלנים יתארגנו ויפתחו קורסים ויקימו בתי הספר.

מוטי שגיא: בהמשך לדבריו של דוקטור גלעד נתן שאמר כרגע, אנחנו מקבלים את זה וזה מקובל, רק שזה יהיה מסודר בתהליך מסודר, בפיקוח שלנו, ברגולציה שלנו, עם תכנית מקצועית, עם אופק קידום, עם שלבים מקצועיים כמו שאנחנו עם מסלולי - - --

יצחק גורביץ: לכן עשינו דיון כדי שזה יהיה.

יצחק גורביץ: על זה ישבנו יחד בשבוע שעבר.

מוטי שגיא: הייתי שם, לא נתנו תשובות לשום דבר, דיברו באופן כללי ברמה העקרונית וגם עכשיו דיברת ברמה העקרונית.

יעקב כץ: כרגע אין שום קורס שלכם חוץ - - -

מוטי שגיא: יש את הקורסים הרגילים שלנו.

יעקב כץ: אין שום דבר שלכם חוץ מהרעיון של "דניה סיבוס".

מוטי שגיא: למפעילי עגורנים אין, חוץ "מדניה סיבוס", עכשיו אנחנו מנסים להתארגן.

מוטי שגיא: לעבודות רטובות יש קורסים?

יצחק גורביץ: בטח, ב”שיבא”.

יצחק גורביץ: “שיבא” זה לא אנחנו.

מוטי שגיא: הבנתי, במסלול הרגיל.

מוטי שגיא: יש כאן המון המון תהיות וסימני שאלה.

יעקב כץ: ההסכם החדש אומר, כדי להרגיע אותם, שגם ההכשרה של אלף העובדים תהיה עם “שיבא”.

יעקב כץ: עמית, זה היה במסלול הרגיל?

יצחק גורביץ: כתוב בהסכם בינינו, זה כתוב "מעורבות של הקרן לעידוד ופיתוח" במסגרת - - -

מוטי שגיא: הקרן היא לא של מסגרת משרד התעשייה, המסחר והתעסוקה.

יצחק גורביץ: אבל אתם יושבים ב”שיבא”.

יעקב כץ: זו שאלה סמנטית או מהותית?

יעקב כץ: אם הוא אומר שבסופו של יום הקורסים האלה יגדלו במסגרת משרד התעשייה, המסחר והתעסוקה והתקציב מיועד למשרד - - -

יצחק גורביץ: צריך להבין שאנחנו צריכים שמשרד התעשייה, המסחר והתעסוקה יאשר את הסעיף לקורס ויאשר את המדריכים ואת מי שמעניק את התעודה.

יצחק גורביץ: זה מה שצריך, אין ספק.

יצחק גורביץ: כלומר לא ניתן לפתוח קורס שאינו מוכר על ידי אף אחד.

יצחק גורביץ: גם כשאנחנו מעבירים איזה קורס ונרצה לקדם - - -

יעקב כץ: הוא רוצה שזה יופיע בהחלטת הממשלה.

יצחק גורביץ: אי אפשר להכשיר מנהלי עבודה ללא התנאים האלה.

יצחק גורביץ: בנוגע לעובדים בעבודות הרטובות, אני לא בטוח שאני צריך להתאים כל דבר, אולי רק בכל מה שקשור לבטיחות בעבודה.

יצחק גורביץ: הרי כשישבנו כאן בהתחלה משרד האוצר רצה בכלל קורסים ללא קשר למשרד התעשייה, מסחר ותעסוקה ואנחנו אמרנו לא.

יצחק גורביץ: אמרנו שאנחנו רוצים להכשיר אנשים באופן מסודר בגלל ההתנהלות באתר העבודה וכדומה, כך זה התחיל.

מוטי שגיא: אנחנו הוצאנו נוהל OJT, זה היה חלק מהנושא שהיה כעוד נספח.

מוטי שגיא: הקבלנים לא אהבו לקבל את זה, הם לא רצו לקבל את המסלול הזה כי לא הייתה להם את היכולת והכוח להכשיר לבד את העובדים.

יעקב כץ: עם הערבים ועם ה- OJT, אבל בלי הכשרה זה לא ילך.

שטרית: אנחנו בעצם מבצעים את הפרויקט הזה.

שטרית: במסגרת המסלולים שאנחנו מפעילים במסלולי התעסוקה, אנחנו אמורים לבצע את המסלול הזה.

שטרית: אנחנו נסבסד את השכר של העובדים הישראלים שייכנסו לעבודה באתרי בניין.

שטרית: כמובן יש לנו תכנית שאומרת שבשלושה החודשים הראשונים אנחנו מסבסדים 56% מהשכר, בשישה החודשים לאחר מכן – 28% ושניים עשר החודשים האחרונים 15%.

שטרית: זה דבר משמעותי.

שטרית: כמו שעמית אמר בתחילה, אנחנו מסבסדים בשיעור גבוה מאוד - - -

יעקב כץ: רק תדאגו שזה יגיע בזמן.

עמית סדן: יודעים לעבוד ומעבירים את הכסף.

יעקב כץ: לא כך היה בקורסים, אני מקווה שאכן - - -

גלעד נתן: הסיפור הוא שהכסף יגיע אליך ישר.

שטרית: כל הסיפור שלנו כפוף לתקצוב.

שטרית: ראשית התקצוב צריך להיות מיידי, גם תקצוב של שני תקנים עבור כלכלנים - - -

עמית סדן: בוא נשאיר את הדיון הזה - - -

שטרית: לא.

שטרית: יושב ראש הוועדה ידע מזה כי זה דבר מאוד מאוד חשוב, את העבודה מישהו צריך לעשות.

שטרית: גם עוד 2 מיליון שקל עבור הפיקוח, היות ואנחנו אמורים לפקח על העובדים, שהם עובדים ישראלים באמת ולא זרים.

שטרית: הרבה מאוד רואי חשבון צריכים לבדוק כאן את העניינים.

שטרית: אנחנו מיומנים בנושא.

שטרית: חשוב שהתקצוב יהיה מיידי, חבל שיש ויכוח ביניכם, בין האגף להכשרה מקצועית לבינך, זה עלול לעכב את המסלול.

יעקב כץ: יצחק, בוא נסכם כעת, אני מרגיש שמוטי פגוע, היה כאן משהו לא בצד - -

קריאה: בצדק.

יעקב כץ: אני חושב שכדאי שמוטי שיגיד באיזו צורה הוא רוצה לראות את התיקון ואנחנו נסמוך את ידנו על כך.

יעקב כץ: יצחק, אתה אחר כבוד, וגם עמית, תדאגו שזה יתוקן בהחלטה, בהגעה, בסיכום, במסקנות ושזה יהיה גם בכתובים.

עמית סדן: אנחנו תמיד טענו שכל ההכשרה של ישראלים.

עמית סדן: ..

עמית סדן: האוצר לפחות והמדינה בכלל, חושבים שכל עניין ההכשרות של ישראלים הוא לא באחריות המדינה אלא באחריות התאחדות הקבלנים.

עמית סדן: מתוך הנקודה הזאת יצאנו בהסכם הזה, אנחנו ניתן להם כסף, נעזור להם במימון.

עמית סדן: בעניין האחריות ברחל בתך הקטנה - - -

יעקב כץ: עבודות רטובות.

עמית סדן: לא דברים שדורשים הסמכה - -

יצחק גורביץ: רק עבודות רטובות.

עמית סדן: עבודות רטובות, כתוב פה ברחל בתך הקטנה וזה ברור לכולם עכשיו, האחריות היא על התאחדות הקבלנים.

עמית סדן: הם מקבלים מימון שעוזר להם לבצע את זה.

עמית סדן: כמו תמיד האחריות היא עליהם וכעת אנחנו עוזרים להם לעשות את ההכשרות.

עמית סדן: הם מסכימים שהאחריות היא עליהם בניגוד לפעם הקודמת, במתווה היורד של העובדים הזרים כשהם אמרו "המדינה לא הכשירה, המדינה באחריותה להכשיר", כאן האחריות עוברת אליהם.

עמית סדן: ברגע שאתה מכניס התניות ומגבלות נוספות בירוקרטיות אחר כך תחזורנה הטענות שהמדינה לא עמדה בהתחייבויות שלה והמדינה תוקעת.

עמית סדן: אני מציע לא להגביל דברים, יש אינטרסים של התאחדות הקבלנים שהדברים ייעשו בצורה מסודרת ומאורגנת, האחריות היא עליהם.

עמית סדן: עובדים נקלטים גם כך באתרים ולא תמיד עם הכשרה, יש כאלה שהם עם הכשרה וכאלה שהם בלי הכשרה.

עמית סדן: אני חושב שאנחנו צריכים, זה כתוב בהסכם - - -

יעקב כץ: אם זה יהיה באחריות הממשלה זה יהיה אחרת, נאמר שאני אחראי והמדינה אחראית, המדינה צריכה לראות - - -

קריאה: מדינה קפיטליסטית.

יעקב כץ: המדינה כקפיטליסטית תחליט שהיא בוחרת את ענף הבנייה, היא צריכה לראות תוצר ולא להגיד הורדתי את זה מעל גבי וכעת יש לכם בעיה.

עמית סדן: בקורסים.

יעקב כץ: הכל נכון כשהמצב נורמאלי, אבל כשמחירי הדירות מגיעים לשני מיליון שקל באותו רגע אתה צריך לשאול איפה אתה נכנס בעניין הזה.

עמית סדן: המחירים היו קיימים לפני - - -

יעקב כץ: אז אמרתי במיליון וחצי שקל.

יעקב כץ: כשהמחירים מגיעים למצב שזוג צעיר לא מסוגל לקנות דירה, באותה שנייה, אתה לא מדבר על שוק חופשי כל עוד המצב הוא לא נורמאלי.

יעקב כץ: כשהמצב לא נורמאלי בעל הבית, האימא והאבא, צריכים להכניס את היד לכיס ולראות איך הם עוזרים - - -

עמית סדן: מוטי, אני רוצה לומר לך שיש קבלנים שלא מוכנים לקלוט עובדים שעברו את ההכשרה - - -

מוטי שגיא: לכן אנחנו לא פותחים עכשיו קורסים עד שהעניינים יסתדרו.

עמית סדן: אם היו מכשירים עכשיו אלפיים עובדים והם לא מוכנים לקלוט אותם, מה אז?

מוטי שגיא: יש התחייבות שכולם ייקלטו.

יעקב כץ: כולם ייקלטו, כולם יעבדו.

גלעד נתן: זה יהיה עם אותו מאגר ואז נעמוד מול שוקת שבורה כשנגיע לעיר הבה"דים ובדרום לא יהיו עובדים מוכשרים, כי שוב יכשירו את כולם במרכז.

עמית סדן: החלוקה של האלף - - -

יעקב כץ: אתמול הייתי בסיור בירוחם, דימונה, ערד ובדרום, הלכנו לראות את הערים בפיתוח, יש לנו ראשי ערים שהעלו את הבעיות.

יעקב כץ: אני אומר לך, עמית, אתם לא מבינים את זה, זה לא עובד עליך כי המציאות לא עושה עליך שום דבר, אני אומר שוב, כשהיצע לא מספק את הביקוש ואין מספיק דירות.

יעקב כץ: ..

יעקב כץ: ראש הממשלה אומר שיש גירעון של 100 אלף יחידות דיור והמחירים ממשיכים לעלות, התשובה לא יכולה להיות תשובה סטנדרטית, היא צריכה להיות תשובה עם פתרון.

יעקב כץ: בסופו של יום העם בא בבקשה לראש הממשלה, אתה הסוס שמושך את העגלה ואתה זה שייתן לנו פתרון - - -

עמית סדן: תלוי מהו החסם.

יעקב כץ: אני אמרתי מהו החסם, אני יודע מהו החסם.

יעקב כץ: החסם הוא קודם כל האחריות, של מי אחריות, מי נושא באחריות מאל"ף עד ת"ו שהדבר מתבצע.

יעקב כץ: מי נושא באחריות, מושג שנקרא א ח ר י ו ת.

יעקב כץ: כשאתה מפקד בשטח ולוקח חיילים, אתה אחראי, אתה יודע מה זה יעד מבוצר?

יעקב כץ: כשהולכים ליעד מבוצר הולכים עד לפרט האחרון, כולל הכניסה של החוליה, זאת ימינה, זאת שמאלה, אתה יורה, אתה נכנס לתעלה מימין - - -

גלעד נתן: לא כולם היו בסיירת.

יעקב כץ: גם בצנחנים.

יעקב כץ: האחריות היא עד הפרט האחרון.

יעקב כץ: אם הולכים שנה אחרי שנה, המחירים גבוהים, זאת אומרת שהבעיה היא אחרת.

יעקב כץ: אחריות זה עד שרואים על הרצף איך זה מגיע לסוף, איך כתוצאה מכך בונים, איך כתוצאה מכך קונים, איך יש פועלים.

יעקב כץ: כשאמר ראש הממשלה מעל הבמה כמה פעמים, יש גירעון של 100 אלף יחידות דיור במדינות ישראל, הוא חייב להיות אחראי מההתחלה ועד הסוף ולא להגיד 'הגעתי להסכם עם הקבלנים כעת תשברו את הראש'.

יעקב כץ: זה לא פותר את הבעיה, זה גם לא יפתור כי אין מי שאחראי מההתחלה עד לסוף.

יעקב כץ: בוא נראה מה יקרה, הרי ימים יגידו, אנחנו יושבים כאן.

יעקב כץ: עמית, אתה זה שאמר כאן מספר פעמים בעוז ובגבורה, באומץ ותעוזה, בישרות ובמתיקות עם החיוך המתוק שלך, בשנת 2011 ירד ובשנת 2012 לא יהיה סיני אחד, אמרת שיש תכנית והצדקת אותה.

יעקב כץ: אתה עכשיו אומר שבשנת 2011 יישארו 5,000 עובדים, יהיו 8,000 עובדים.

יעקב כץ: חזרת בתשובה, שערי תשובה לא ננעלו.

יעקב כץ: אתה עוד תחזור בתשובה.

קריאה: מבחינתך זה לא חשוב, העיקר שיהיו בתים.

יעקב כץ: שיהיו בתים, אבל הוא זורק את האחריות.

יעקב כץ: אני רוצה בתים, אני רוצה בתים, שמתי מטרה – בתים, בתים, בתים.

יעקב כץ: תביא בתים, תקנה בתים, תיצור בתים, העיקר שיהיו דירות לזוגות צעירים ולאנשים שמגדילים את המשפחה מחמישה לשבעה ילדים, שתהיה להם האפשרות.

יעקב כץ: אמרתי שאין בועה, אין בתים, מה אמר בנק ישראל השבוע?

יעקב כץ: אין בועה.

יעקב כץ: כמה פעמים עמד כאן אור ואמר, יש בועה, יש בועה, כמה פעמים אמר?

יעקב כץ: אני אמרתי שאין בועה.

יעקב כץ: אתה יודע מתי יש בועה?

יעקב כץ: כשיש שמונה מיליון בתים ריקים, בישראל אין בועה כי אין בתים ריקים.

יעקב כץ: בישראל אין בתים ריקים.

יעקב כץ: אתה צריך לתת פתרון לזוג צעיר שמתחתן וכשהוא הולך לשוק - - -

יצחק גורביץ: דירות לצעירים.

יעקב כץ: עמית, סיימת, אתה העברת את האחריות אליהם.

יעקב כץ: אתה גמרת והעברת את האחריות למוטי.

יעקב כץ: מוטי, אחרי שנרגעת מהכעס, תאמר לנו איך מתמודדים עם אלף עובדים בחודש, איך מכשירים אלף איש בחודש.

מוטי שגיא: צריך לשבת ולדון כדי לפתור את הבעיה, להציג את כל הדרישות.

מוטי שגיא: אמרתי ואני חוזר, כרגע אני מדבר על התהליך המקביל, אמרתי, ואני מצטט את שלום שגם דיבר איתך, אנחנו לא נגד ההכשרה על ידי הקבלנים ורק בתנאי שזה יהיה בתהליך מסודר בתיאום איתנו, שיהיה פיקוח מקצועי שלנו, לראות אם יש את התשתית - -

יעקב כץ: איך אתם תדעו לעשות את ההכשרה?

יצחק גורביץ: קודם כל נאתר את המועמדים.

יצחק גורביץ: נציע למוסדות את הסילבוסים ואת המרצים שיוכרו על ידיהם.

מוטי שגיא: התכניות הן בכל מקרה שלנו, אישורי ההפעלה הם שלנו, לזה אני מתכוון ולכן היינו חייבים להיות מעורבים בתהליך.

יעקב כץ: כמו שאמר עמית, אתם הייתם צריכים לקחת את האחריות שבנוסף למספר העובדים שעוברים הכשרה היום אתם תכשירו עוד אלף לשנה.

יצחק גורביץ: האחריות שלנו לדאוג, זה מוגדר בשני שלבים בתכנית באופן מאוד מסודר; השלב הראשון הן אותן טבלאות שאתה רואה עם השכר, לעודד את הקבלנים להפעיל את הערוץ, בכל מקרה יש הכשרה בסיסית של שלושה חודשים.

יצחק גורביץ: בכל מקרה תהיה הכשרה מחוץ לאתר.

יעקב כץ: ספר לי איפה, איך, מתי.

יצחק גורביץ: בשלב הראשון של התכנית - - -

יעקב כץ: מחוץ למסגרות הקיימות שהיום שאנחנו מכירים אותן.

יצחק גורביץ: אני מסביר, התכנית מחולקת לשני שלבים, השלב הראשון שה - - - יעזור, השלב השני ששם אנחנו לוקחים אחריות יותר רצינית ואנחנו מפעילים את תכניות ההכשרה עם מה שאנחנו מכירים, זאת אומרת לאתר מוסדות שיעשו את זה, לאתר אתרים בהם ניתן לבצע אותן, לאתר את המדריכים וכדומה ולהציע למועמדים להגיע.

יעקב כץ: זאת אומרת שאתה צריך להיות בקשר יום יום, לילה לילה, עם מוטי.

יצחק גורביץ: אנחנו נעמוד בקשר עם כל מי שנדרש.

יצחק גורביץ: להדגיש שזה מתייחס לשלב השני - - -

יעקב כץ: תוכל להגדיל את הכמות מ- 500?

יעקב כץ: זאת הכוונה.

יעקב כץ: הטענה אומרת שאין מורים, אין מקום אז זו ממש משימה לאומית.

מוטי שגיא: הם יצטרכו מורים וגם מקומות, זה בהחלט לא פשוט.

יעקב כץ: יצחק, מאחר ואני אוהב מאוד את הבנייה, בשבילי בנייה זה כמו סמים, אני מריח בנייה וזה מכניס אותי להיי, אולי תזמינו אותי לפגישה הראשונה שאתם מקיימים, לקראת הסיום השלי, זה יכול להיות אצלך או אצלך מוטי, נשב ביחד ונראה איך מתקדמים.

יעקב כץ: שושנה שטראוס, לא שמענו אותך שנים, אולי תשמחי אותנו קצת עם דברים טובים שקרו בשנה האחרונה.

שושנה שטראוס: דברים טובים, אני לא יודעת.

שושנה שטראוס: אם אתה כבר מבקש ממני, בשנת 2000 היו 45,000 עובדי בניין זרים, זה המספר.

שושנה שטראוס: בעבודה משותפת של משרדי ממשלה בהסכם עם הקבלנים והכשרה מקצועית כולם נרתמו והיום יש פחות מ- 8,000 עובדים זרים.

יעקב כץ: יש 5,000 עובדים זרים.

שושנה שטראוס: הממשלה ראתה עכשיו צורך ומעריכה שיש בעיות עם נדל"ן, כמו שתיארת, בעיקר זה הצורך בהפשרת קרקע וגם לא - - -

יעקב כץ: בבניית בתים, לא בהפשרת קרקע.

שושנה שטראוס: לא להפחית את המתווה.

שושנה שטראוס: פירוש הדבר לא להפחית את המתווה, להבין שאחרי ששלוש שנים לא הובאו עובדי בניין זרים לארץ יש להביא מספר גדול של עובדי בניין זרים.

שושנה שטראוס: עושים את זה כי בעצם אין בררה.

שושנה שטראוס: יחד עם זאת למרות שזו מטרה טובה אנחנו יודעים מה יקרה, כי היינו במקום הזה.

שושנה שטראוס: חלק מהעובדים שיגיעו יישארו פה באופן לא חוקי או שימצאו כאן בני זוג, יהיו ילדי עובדים זרים.

שושנה שטראוס: תנאי ההעסקה בענף – היום שכר המינימום הוא 4,000 - - -

יעקב כץ: הנושא הזה בכלל לא רלוונטי משום ש-45,000 רומנים עזבו - - -

יצחק גורביץ: מה שאת אומרת לא נכון.

שושנה שטראוס: עדיין עובדים זרים שוהים שלא כדין בישראל.

יעקב כץ: לא רומנים.

יצחק גורביץ: אנחנו יודעים שתנאי השכר בענף לא יעברו שיפור על ידי זה שיגיעו זרים.

יצחק גורביץ: היום שכר המינימום הוא 4,100 שקל וזה על עבודה בלתי מקצועית, זאת אומרת לעובד - - -

יעקב כץ: לא בבניין.

גלעד נתן: בהסכם הקיבוצי אפילו 4,300 שקל.

שושנה שטראוס: אני לא יודעת אם אדם מקצועי ירצה ללמוד ולעבוד כטייח או רצף ולקבל 4,500 שקל או 5,000 שקל.

שושנה שטראוס: ברור שהדבר הזה לא ישפר את תנאי ההעסקה בענף.

שושנה שטראוס: אנחנו גם יודעים שמעסיק רגיל של עובד אחרי כמה שנים לא כל כך רוצה להיפטר ממנו, אנחנו יודעים מהניסיון שכניסה חדשה של עובדים זרים מגבירה את הדרישה של עובדים זרים, לכן יש צורך, יש חששות, אנחנו מנסים לאזן בין הדברים האלה ולמנוע את הנזקים העקיפים.

שושנה שטראוס: כמו שהיושב ראש אמר שישראלים יכנסו ויוכלו להתפרנס בכבוד, אם בפרנסה שמקבלים רוצים לקנות את הדירות, אפילו שהמחירים ירדו, בכל אופן זה לא קל לזוג צעיר לקנות אפילו דירה של 100 אלף דולר או 50 אלף דולר, הוא צריך שתהיה לו פרנסה בכבוד.

שושנה שטראוס: תסכימו איתנו שאין אנשים, גם אנשים שאין להם השכלה גבוהה לא רוצים עבודת כפיים ולכן צריך להיזהר.

מוטי שגיא: היום יש לנו יותר מועמדים מאשר היכולת לקיים קורסים.

מוטי שגיא: לכן אנחנו יוצאים כרגע במכרז נוסף.

מוטי שגיא: היינו בעיריית אשדוד, יש שם תנופת בנייה אדירה, ומצד שני גם אבטלה, נמצאים שם יוצאי חבר העמים לשעבר ויוצאי אתיופיה וחרדים, אנחנו רוצים לפתוח קורסים.

מוטי שגיא: אנחנו רוצים לפתוח בנתניה, אנחנו רוצים בעוד כמה מקומות.

מוטי שגיא: אנחנו לא נעבוד רק עם המרכזים הממשלתיים שלנו, אנחנו נרחיב עוד ונעבוד עם הרשתות.

מוטי שגיא: לכן אנחנו נמצאים בימים אלה במכרז נוסף ונראה מי יגיש את המועמדות שלו.

עמית סדן: השכר שקבוע בהסכם הוא גבוה מאוד.

יעקב כץ: אנחנו רוצים להעביר חלק מאנשי האוצר לעבודה בבניין.

יעקב כץ: אני רוצה להזכיר שכל ראשי הממשלה היו פעם עם ידיים עם בורות, בן גוריון, פרס - - -

מוטי שגיא: הגברת נגעה כאן בדבר מאוד חשוב שאתה אומר אותו כל הזמן, מטיף לדבר הזה, מעבר לנושא של יוקר הבנייה וכל הדברים זה לא לתת לאנשים מקורות תעסוקה.

מוטי שגיא: זה פותר גם בעיות אבטלה ויש כאן הסתערות המונים.

מוטי שגיא: אתה אמרת את זה בתחילת דבריך, המודל הזה שבנינו בשיתוף עם המשבירים והישיבות של שנתיים עבודת מתכת הוא מודל יוצא מהכלל.

מוטי שגיא: נעשה את זה גם בנושא המתכת ועוד בכמה תחומים.

יעקב כץ: עמית, אני אומר שהנושא של הבנייה, בית לזוג זה א' ב', זה היסוד של כל החיים - - -

מוטי שגיא: ציונות פשוט לשמה.

יעקב כץ: אני חושב שהנושא של האחריות, מאחר ודברים לא משתנים מבחינת מחירי הדירות, גם לא יורדים בצורה דרסטית, המציאות היא שזוג צעיר שרוצה להתחתן.

יעקב כץ: עמית, אתה נשוי?

יעקב כץ: אתמול הייתי בערד, שם אתה עם 500 אלף עוד יכול לקנות דירה, דירה סבירה, אתה יכול גם ב- 400 אלף שקל.

יעקב כץ: חם שם.

יעקב כץ: אתה יודע מי מגיע לשם הרבה?

יעקב כץ: חסידי גור, כל שנה 200 משפחות מחסידי גור.

יעקב כץ: באזורים האלה עוד ניתן להשיג דירות במחירים נורמאליים, אבל אם תנסה במרכז או בירושלים, בירושלים אתה לא יכול להשיג דירת שלושה חדרים בפחות 1.3 מיליון שקל - - -

גלעד נתן: שלושה חדרים אפשר כבר במיליון.

שושנה שטראוס: אני רק אסיים.

שושנה שטראוס: לאור הצורך שאנחנו יודעים, אנחנו מנסים לנטרל מרכיב בעייתי אחד.

שושנה שטראוס: המרכיב שבעבר היו גורמים בארץ שהרוויחו סכומים גבוהים על כל הבאה של עובד כזה.

שושנה שטראוס: את זה חשוב לנו לנטרל כי זה עוד גורם שעלול ליצור צורך מלאכותי כמו שעמית אמר.

שושנה שטראוס: לכן יש צדק שמנסה לעשות הסדר בהבאת עובדים בעלי הכשרה, בעלי כישורים ושיעבדו טוב.

יעקב כץ: נשקיע עשרות מיליונים בהכשרת ישראלים בוגרי צבא, תעודדו ישראלים

יעקב כץ: לעבוד כשתאמרו שזה ערך לאומי ממדרגה ראשונה, לעבוד עבודת כפיים זה בריאות, אדם מגיע בריא הביתה, חטוב ולא שמן שיושב כל היום במשרד, הוא שזוף ושרירי, האישה מבסוטית והילדים רואים אבא גאה שנותן לטיפה שמרגישים אותה כל החיים, מה שהיה פעם בעם ישראל.

יעקב כץ: במקום להשקיע באיך להביא עובדים זרים צריך להשקיע עשרות מיליונים בזה.

יעקב כץ: שראש הממשלה והנשיא יגידו ללכת לעבוד עבודת כפיים, לא רק בהייטק, לכו לבנות את הארץ שלנו.

יעקב כץ: את תראי איזה גל יעבור.

יעקב כץ: תראי את הדוקטור הזה לפני שהוא היה דוקטור, הוא עבד בעבודות בארץ.

יעקב כץ: מר ברזאני, אתה הצעיר בחבורה תאמר דברי סיום.

יעקב כץ: תן לנו ברכה לדרך.

אהרון ברזאני: אנחנו מתכוונים ליישם את החלטת הממשלה בנוגע להבאת העובדים הזרים.

אהרון ברזאני: הכנו תכנית עבודה לגיוס העובדים האלה.

אהרון ברזאני: מדינות היעד אושרו כמובן על ידי הממשלה והן: רומניה, בולגריה וסרילנקה.

אהרון ברזאני: הכנו את התכנית לגיוס עובדים, הגשנו אותה לוועדה הבין המשרדית.

אהרון ברזאני: מעורבים בגיוס התאחדות הקבלנים והתאחדות התאגידים, הם אלה שיבחרו את העובדים בשיטתם שלהם.

יצחק גורביץ: בפירוש לא.

יצחק גורביץ: תגידו מה שאתם רוצים להגיד, אנחנו, התאחדות הקבלנים, לא נהיה מעורבים.

אהרון ברזאני: אנחנו חתמנו הסכם עם התאחדות הקבלנים ולא עם התאחדות התאגידים.

אהרון ברזאני: שיהיה ברור שההסכם שלנו הוא מול ההתאחדות.

אהרון ברזאני: הבאת העובדים, כפי שנאמר כאן, הנושא העיקרי הוא למנוע את דמי התיווך.

אהרון ברזאני: היום אנחנו מדברים על 6,800 עובדים כפול 25 אלף דולר שזה 170 מיליון דולר.

אהרון ברזאני: לא נאפשר שהתאגידים יתקשרו עם החברות ויגרפו את הכספים האלה כאשר יש החלטת ממשלה - - -

יעקב כץ: מי יעשה את זה?

אהרון ברזאני: לנו יש מנגנון שבנינו יחד עם התאחדות הקבלנים ויחד עם התאגידים.

יעקב כץ: הוא אומר שזה לא ההתאחדות.

אהרון ברזאני: אז יש בעיה אם זה לא.

אהרון ברזאני: הם צריכים - - -

יצחק גורביץ: מנסים להכניס אותנו לסיפור - - -

קריאה: אז התאגידים ייכנסו.

יצחק גורביץ: שייכנסו כי זאת האחריות שלהם.

אהרון ברזאני: אז התאגידים ייכנסו אם אתה לא רוצה להיות מעורב, זאת בעיה אחרת, כי ההסכם איתך.

אהרון ברזאני: אנחנו כן נעשה - - -

מוטי שגיא: יש יותר מדי חורים.

יצחק גורביץ: מנסים לערב אותנו גם בדברים - - -

יעקב כץ: מוטי, לא ראיתי אותך אף פעם כך.

מוטי שגיא: עבודת מטה, אני לא יודע איך זה נעשה.

יעקב כץ: עוד 2,000 עובדים זה לא כמות כזאת גדולה.

מוטי שגיא: השאלה איך הדברים נסגרו, אני לא יודע.

יעקב כץ: אני מודיע לך, אנחנו עוסקים בישראלים, ככל שתהיה לנו בעיה גדולה יותר עם עובדים זרים, יפתחו יותר קורסים, מה איכפת לך?

מוטי שגיא: אתה אומר שההסכם מולם ולא מול התאגידים והתאגידים ייכנסו, הוא מנער את חוצנו, לכן אני לא יודע איך זה יעבוד.

אהרון ברזאני: אנחנו נתמודד עם הבעיה הזאת.

אהרון ברזאני: המטרה שלנו היא להביא את העובדים האלה עד סוף השנה, נעשה את הכול.

יעקב כץ: סוף השנה הקדושה או האזרחית?

אהרון ברזאני: האזרחית, עד סוף דצמבר.

יעקב כץ: היתה לי שיטה, כשעבדנו עם אריק שרון בנינו עשרות אלפי יחידות דיור, היתה לי שיטה כשהיינו יושבים בישיבות הייתי קובע את הישיבות הבאות, היינו בתקציב של בניית 120 יחידות דיור בשלושה מיליארד דולר בשנתיים, בלי עין הרע.

יעקב כץ: תמיד כשקבעתי פגישות קבעתי אותן בתאריכים העבריים.

אהרון ברזאני: אנחנו ערים לכל הבעיות, אנחנו נתמודד איתן ומקווים שנעמוד בלוחות הזמנים שנקבעו.

יעקב כץ: אני רוצה לומר לכם שוב, בסופו של יום, הבעיה המרכזית שלנו צריכה להיות הבתים ולא הרווחים של האנשים.

יעקב כץ: זאת צריכה להיות הגדרת המטרה היום, המטרה שלנו כרגע היא לא לחנך את בני ישראל להרוויח פחות או יותר, צריך קודם כל לדאוג שיהיו בתים.

יעקב כץ: אתמול הייתי בסיור עם סמנכ"ל משרד הביטחון והיתה בעיה, הוא תוך שניות התארגן בדברים ששווים עשרות מיליונים והוא פתר את הבעיה, כך הממשלה צריכה לפתור בעיה כשהיא מזהה בעיה אסטרטגית.

יעקב כץ: המטרה האסטרטגית שלנו צריכה להיות שלזוג צעיר יהיה בית, לזוג צעיר יהיה בית במחיר סביר ומשפחה שמתרחבת לא צריכה להשתעבד ולשעבד את האימא של הסבתא שלה.

יעקב כץ: כרגע זו המטרה.

יעקב כץ: זו המטרה המרכזית והיא שזוג צעיר יוכל לגדל ילדים בכיף עם חדר משפחה, מטבח ועוד כמה חדרי ילדים, זה האל"ף-בי"ת.

יעקב כץ: כשבישראל אפשר לקנות דירה קטנה במיליון וחצי דולר, זה דבר בלתי סביר.

יעקב כץ: אנחנו כל הזמן מתעסקים עם מטרות המשנה כי אנחנו כולנו חרדים, כולנו קיצוניים.

יעקב כץ: אנחנו כל הזמן מתעסקים בקיצון ולא בעיקר.

יעקב כץ: אם אין למישהו משהו להוסיף, תאחלו לי הצלחה בהמשך הדרך.

יעקב כץ: אנחנו חברי הכנסת יוצאים עכשיו לפגרה של שלושה חודשים כי עבדנו מאוד קשה בחודשיים וחצי האחרונים ולכן אנחנו צריכים לנוח שלושה חודשים.

יעקב כץ: אני בכל אופן אנסה לעבוד בשלושת החודשים האלה, אתם לא יוצאים לפגרה של שלושה חודשים.

יעקב כץ: הפעם אחרי הפגרה העבודה תהיה קצרה, ארבעה חודשים ונצא לפגרת פסח.

יעקב כץ: בכנסת אנחנו מצטיינים בפגרות שלנו, ננסה מפגרה לפגרה לעשות גם משהו לעם ישראל.

יעקב כץ: אני מודה לכולכם - - -

מוטי שגיא: מילה טובה לגלעד נתן, בכל דבר הוא מתעניין, כל דוח שאני מוציא הוא שולח לי מייל ואני מעביר לו תשובה.

מוטי שגיא: כל הכבוד.

מוטי שגיא: גם הוא יוצא לפגרה?

יעקב כץ: הוא ממשיך לעבוד.

יעקב כץ: כל שלושת חודשי הפגרה שלי מלאים בסיורים, אני את העסק הזה ביניכם צריך ליישר, אני אבקש לזמן אותי.

יעקב כץ: עמית, בהצלחה, תעלה מעלה מעלה, שתהיה סגן שר האוצר, ראש אגף התקציבים.

יעקב כץ: תודה רבה.

יעקב כץ: הישיבה נעולה.